
„Повишаване квалификацията на служителите в Община Кочериново, чрез провеждане на обучения за допълнителни компетентности”
Бенефициент Община Кочериново 

От м. април 2014 г. стартират изнесените обучения за целевата група по Проект          № А12-22-160/21.05.2013 г.  „Повишаване квалификацията на служителите в Община Кочериново, чрез провеждане на обучения за допълнителни компетентности” по Оперативна програма „Административен капацитет” 2007-2013 г. 
Въз основа на сключен договор с външен изпълнител – Обединение „Обучения Кочериново 2013”, ще бъдат проведени 4 обучения в ключови компетентности за целевата група по проекта – 14 служителя на Община Кочериново. В следващите 2 месеца служителите на община Кочериново ще повишават знанията и уменията си в областта на екипната и лична ефективност и ефективното лидерство. 

Символичен старт на изпълнението на дейността се даде с провеждане на начална пресконференция, на която екипът на фирма „Електра Консулт” ЕООД – изпълнител на дейностите за информация и публичност по проекта и Екипът за изпълнение на проекта към Община Кочериново запозна служителите на Общинска администрация Кочериново с дейностите по проекта и обученията, през които ще преминат служителите, очакваните резултати и индикатори за изпълнение.  

Специализираните курсове ще спомогнат за повишаване на инициативността, мотивацията и удовлетвореността на служителите, целейки постигане на по-високи професионални резултати и кариерно развитие. 

Провеждането на тези обучения ще допринесе  за постигане на целта на настоящата процедура – „повишаване ефективността на служителите на администрацията на общината, чрез придобиване на нови умения и чрез подобряване на тяхната квалификация и повишаване ефективността, чрез придобиване на нови компетенции”. Като крайна цел се очаква да бъде подобрена професионалната компетентност на служителите в администрацията за по-ефективно и ефикасно изпълнение на задълженията. 

Проектът е на стойност 89 899.70 лв. осигурени по ОПАК чрез съфинансиране от Европейския социален фонд. Неговото изпълнение е част от реализирането на стратегическата цел на Оперативната програма за „подобряване на работата на държавната администрация за реализиране на ефективни политики, качествено административно обслужване на граждани и бизнеса и създаване на условия за устойчив икономически растеж и заетост”.
Този документ е създаден в рамките на проект„Повишаване квалификацията на служителите в Община Кочериново, чрез провеждане на обучения за допълнителни компетентности”, който се осъществява с финансовата подкрепа на Оперативна програма Административен капацитет”, съфинансирана от Европейския съюз чрез Европейския социален фонд. Цялата отговорност за съдържанието на документа се носи от Община Кочериново и при никакви обстоятелства не може да се счита, че този документ отразява официалното становище на Европейския съюз и Управляващия орган.        
